Diari Oficial de la Generalitat Valenciana


Sumari del DOGV 3617, del 03-11-1999 (1999/9233)

RESOLUCIÓ de 15 de juliol de 1999, del conseller d'Obres Públiques, Urbanisme i Transports, per la qual s'estima el recurs interposat pel senyor Joaquín Solaz Garzón, alcalde-president de l'Ajuntament de Chelva, contra l'acord de la Comissió Territorial d'Urbanisme de València, d'11 de març de 1999, pel qual es va denegar l'aprovació definitiva de la modificació núm. 2 Desprotecció sòl no urbanitzable, de les normes subsidiàries de Chelva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3617

Data del DOGV
:   03-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9233


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 15 de juliol de 1999, del conseller d'Obres Públiques, Urbanisme i Transports, per la qual s'estima el recurs interposat pel senyor Joaquín Solaz Garzón, alcalde-president de l'Ajuntament de Chelva, contra l'acord de la Comissió Territorial d'Urbanisme de València, d'11 de març de 1999, pel qual es va denegar l'aprovació definitiva de la modificació núm. 2 Desprotecció sòl no urbanitzable, de les normes subsidiàries de Chelva. [1999/X9233]
  
Vist el recurs interposat pel senyor Joaquín Solaz Garzón, en qualitat d'alcalde president de l'Ajuntament de Chelva (València), contra l'acord denegatori adoptat per la Comissió Territorial d'Urbanisme de València, en la sessió de l'11 de març de 1999, que fa referència a la modificació núm. 2 Desprotecció sòl no urbanitzable, de les normes subsidiàries de Chelva (València), i del qual resulten els següents,
  
Antecedents de fet
  
Primer
  
La Comissió Territorial d'Urbanisme de València, en la sessió del dia 11 de març de 1999, va adoptar el següent acord: denegar l'aprovació de la modificació núm. 2 Desprotecció del sòl no urbanitzable, de les normes subsidiàries de Chelva.
  
Segon
  
Mitjançant un escrit presentat per correu certificat el dia 22 d'abril de 1999, que té entrada en el Servei Territorial d'Urbanisme de València el 23 del mateix mes i any, el senyor Joaquín Solaz Garzón, en qualitat d'alcalde-president de l'Ajuntament de Chelva va interposar recurs ordinari contra l'esmentat acord basant-se en els arguments següents:
  
1) La delimitació de la zona la qualificació de la qual passa de ser sòl no urbanitzable de protecció paisatgística forestal a ser sòl no urbanitzable comú, es va realitzar amb les normes subsidiàries vigents (aprovades definitivament el 30 de maig de 1989), si bé en aquesta no es va tenir en compte la realitat física existent (implantació d'una pirotècnica amb llicència i un camp de tir de la societat de caçadors), la qual cosa redunda en la incoherència de la protecció paisatgística forestal de la zona en qüestió.
  
2) La declaració d'impacte ambiental, emesa amb data 1 de març de 1999, és favorable a l'esmentat canvi de qualificació, si bé redueix l'àmbit proposat, sense que en cap moment afecte les activitats esmentades en el punt anterior.
  
Tercer
  
No s'ha sol·licitat informe de l'Ajuntament de Chelva per ser la mateixa corporació local la que recorre contra l'acord.
  
Quart
  
Els serveis territorials d'Urbanisme de València, el 19 de maig de 1999, van emetre un informe favorable sobre el recurs interposat.
  
Cinqué
  
El Servei Jurídic de la Conselleria d'Obres Públiques, Urbanisme i Transports va emetre, el 7 de juliol de 1999, un informe favorable a la proposta de resolució estimatòria del present expedient.
  
Fonaments jurídics
  
Primer
  
El recurs interposat se substancia a l'empara del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, atés que el recurs ha sigut interposat després de l'entrada en vigor d'aquesta, motiu pel qual, a més, cal considerar el recurs ordinari interposat com el d'alçada regulat en l'article 114 de l'esmentada Llei 4/1999.
  
Segon
  
L'objecte del present procediment és la resolució del recurs interposat pel senyor Joaquín Solaz Garzón, en qualitat d'alcalde-president de l'Ajuntament de Chelva (València), contra l'acord adoptat per la Comissió Territorial d'Urbanisme de València, en la sessió del dia 11 de març de 1999, que denega l'aprovació de la modificació núm. 2 Desprotecció del sòl no urbanitzable, de les normes subsidiàries de Chelva.
  
Tercer
  
A la vista de les argumentacions i de les raons d'interès públic que motiven la modificació adduïdes per l'Ajuntament (necessitat de dotar de majors mesures de seguretat la pirotècnica afavorint l'allunyament del nucli de la població, i respecte del camp de tir el fet de pertànyer a una societat sense ànim de lucre), i vista la declaració d'impacte ambiental favorable emesa (excepte per a dues zones en les quals s'haurà de mantenir la protecció), tot això, en relació amb el que estableix l'article 40.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en virtut del qual les resolucions autonòmiques sobre l'aprovació definitiva, mai no qüestionaran la interpretació de l'interès públic local formulat pel municipi des de la representativitat que li confereix la seua legitimació democràtica, permeten informar favorablement sobre l'estimació del present recurs, entenent bé que la delimitació de la zona que cal desprotegir coincidirà amb la que estableix la declaració d'impacte ambiental emesa l'1 de març de 1999.
  
Motius que ens porten a estimar el present recurs d'alçada per les raons exposades anteriorment.
  
Quart
  
El conseller d'Obres Públiques, Urbanisme i Transports és l'autoritat competent per a la resolució del recurs interposat d'acord amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aleshores vigent, i l'article 14.2 del Decret 77/1996, de 16 d'abril, del Consell, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa de general i pertinent aplicació, resolc:
  
Estimar el recurs interposat pel senyor Joaquín Solaz Garzón, alcalde-president de l'Ajuntament de Chelva, contra l'acord de la Comissió Territorial d'Urbanisme de València, d'11 de març de 1999, pel qual es va denegar l'aprovació definitiva de la modificació núm. 2 Desprotecció sòl no urbanitzable, de les normes subsidiàries de Chelva, entenent bé que la zona objecte de la modificació queda circumscrita a l'àmbit indicat en la declaració d'impacte ambiental d'1 de març de 1999.
  
Contra la present resolució, que exhaureix la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 15 de juliol de 1999.- El conseller d'Obres Públiques, Urbanisme i Transports: José Ramón García Antón.